אבי עופר

אבי עופר (נולד ב-1975) הוא אנימטור, מאייר ומעצב חזותי ישראלי. עופר יצר אנימציה לעשרות סרטים ואייר מספר רב של ספרים בישראל, ספרד וארצות הברית.

ביוגרפיה
נולד וגדל בתל אביב-יפו. בנעוריו עבר עם משפחתו להתגורר בגבעתיים. עופר למד צילום ותקשורת חזותית במספר מוסדות לימוד בישראל.

בין השנים 2001 - 2003 עסק באיור עבור המוסף "עסקים" בעיתון "מעריב". בין השנים 2008- 2016 עסק באיור עבור מוסף עיתון "הארץ", המדורים של מירי חנוך ונרי ליבנה.

ב-2016 אייר את הספר של איריס ארגמן "הדובי של פרד", זהו סיפור בהשראת סיפורו של פרד לסינג, שהיה ילד בהולנד בתקופת השואה. הסיפור מסופר מנקודת מבטו של הדובי. ד"ר ערגה הלר מציינת כי באיוריו השתמש עופר בצבע הצהוב כדי לבנות עולם מושגי-חזותי ולחזק מסרים של תקווה. באמצעות השימוש בצהוב, המרמז על הטלאי הצהוב, הוא קושר בין סצנת הפתיחה של הסיפור ובין הסיום. בסצנת הפתיחה פרד הבוגר לובש חולצה צהובה ויושב פנים אל פנים מול הדובי כאשר הוא שולח אותו לאוסף הצעצועים של יד ושם. באחד משיאי הספר אייר עופר את אימו של פרד המתקנת את בובת הדובי ואת סבו התופר טלאי צהוב על בגד, כאדר הם יושבים זה בגבו לזו.

 חיים אישיים 
כיום חי בברצלונה.

 ספרים שאייר 
 בעברית 
 סילביה פלאת', ספר המיטה, הוצאת עם עובד, תרגום: אורי סלע
 מאירה פירון, לפגוש את נומי, הוצאת ידיעות ספרים, 2010
 סילביה פלאת', המטבח של גברת דובדבן, הוצאת כתר, 2011, תרגום מאירה פירון
 תמי שם-טוב ורחלה זנדבנק, קונצרט בחולות, הוצאת כתר, 2013
 בר בן-יוסף, העכביש מרסל, הוצאת כתר, 2013
 מיכל חזון, שירלי שמש מנצחת, הוצאת ידיעות ספרים, 2013
 תמי שם-טוב ורחלה זנדבנק, מלכה בירושלים, הוצאת כתר, 2015
 רינת פרימו, מכתב לביאליק, הוצאת ידיעות ספרים, 2015
 איריס ארגמן, הדובי של פרד, הוצאת הקיבוץ המאוחד, 2016
אסטריד לינדגרן, לוטה עוזבת את הבית, הוצאת ידיעות ספרים, 2016, תרגום יעל צובארי
מיה לוי-ירון, הצדף – סיפור לקטנים ולגדולים, הוצאת ספריית הפועלים, 2016
שלמה טנאי, השעון, הוצאת ידיעות ספרים, 2016

 בלועזית 
 Christopher Lincoln, Billy Bones-Tales from the Secrets Closet, 2008
 Marina Núñez, Atrapamiradas, Kalandraka publishing 2020
Marina Nuñez, Nuestro Rincó, Triqueta Editora, 2022

 יצירות אנימציה 
 סרטי אנימציה 
 אוטופוטו (Autofoto), סרט קצר, 2001 פרויקט אישי שיצר ללא סטוריבורד, כאשר צייר ישירות למחשב באמצעות לוח WACOM. לאחר שזכה בתחרות סרטים קצרים באינטרנט, הוקרן הסרט בערב הפתיחה של פסטיבל הקולנוע בירושלים בשנת 2001. כמו כן, הוקרן בפסטיבלים אנסי, אנימה מונדי, I Castelli Animati, ובפסטיבלים נוספים.
 ארגז חול (Sand box), סרט קצר, 2006, סרט שהוא אלגוריה על חוסנה של הילדות אל מול סכנות. העלילה מצוירת בקווים פשוטים וכמעט ילדותיים, ועוקבת אחר קבוצת פעוטות המשחקים יחד, הנפגעים בזה אחר זה מפגיעות רקטות. אחד הרגעים הבולטים מתרחש כאשר שני ילדים מתנדנדים על נדנדה וילד נוסף מביט בהם. לאחר שרקטה פוגעת באחד המתנדנדים, נוצר רגע של השהיה, ואז הילד השני קופץ למושב שהתפנה וממשיך להתנדנד. הסרט הוקרן בפסטיבל האנימציה באנסי.
 Get the Picture, סרט קצר, 2009, הוקרן בפסטיבל הבינלאומי התשיעי לאנימציה, קומיקס וקריקטורה בסינמטק תל אביבהסרט זכה בפרס השני בפרויקט אסיף 2009.
 Feet in the Water, Head in the Movies, סרט קצר, 2013
 העולם הוא כזה, (That's how it is), סרט קצר, 2014 פרויקט אנימציה דוקומנטרי המלווה יום בחייה של ילדה ישראלית בת 7, שמסתכלת על העולם סביבה, חושבת עליו ומשוחחת עליו עם חבריה הדמיוניים.
 סרטונים קצרים 






 האם אפשר לרדת במשקל מהר? מאת היי מאן צ'אן סרטון בערוץ TED-Ed, ספטמבר 2022

 אנימציה בתיאטרון 
 תיאטרון "הבימה", אנימציה להצגה "אותו הים" על פי יצירתו של עמוס עוז.

 תערוכות 
 מציאות עקומה, תערוכה קבוצתית, המרכז לאמנות דיגיטלית, חולון. אוצרים: אירנה גורדון ויואב רבן, 2008

 פרסים 
 פרס בתחרות אנימציה שנערכה לפני פסטיבל הקולנוע בירושלים עבור סרט האנימציה Autofoto, מוזיקה מאת יוסי ימפל, הוקרן בערב פתיחת הפסטיבל, 2001
 פרס על הסרט Sandbox, מוזיקה מאת יוסי ימפל, פסטיבל I Castelli Animati ,פרס מיוחד על שם Fabrizio Bellocchio שנת 2007
 סרטי יוצרים עצמאים שאינם סטודנטים – פרס שני, עבור "Get the Picture", פסטיבל אסיף, 2009
 פרס גרוס למצוינות באנימציה, סינמטק תל אביב, פסטיבל אסיף, 2010
 פרס ראשון, פסטיבל אנסי, עבור הסרט "Feet in the Water, Head in the Movies", שנת 2013

קישורים חיצוניים


 הערות שוליים 

קטגוריה:אנימטורים ישראלים
קטגוריה:מאיירים ישראלים
קטגוריה:זוכי פרס גרוס למצוינות באנימציה
קטגוריה:ישראלים שנולדו ב-1975